### **Požiadavky na prvky rastlinných pasov**

**(**[**VN KOM 2017/2313**](https://eur-lex.europa.eu/legal-content/SK/TXT/?qid=1560841699087&uri=CELEX:32017R2313)**)**

**Vzory rastlinných pasov**

Prvky rastlinného pasu sa musia usporiadať do tvaru obdĺžnika alebo štvorca a musia byť čitateľné bez použitia vizuálnej pomoci. Musia byť ohraničené čiarou alebo inak jasne oddelené od akéhokoľvek textu alebo obrázkov tak, aby boli jasne viditeľné a rozpoznateľné.

**Technická špecifikácia:**

* veľkosť rastlinných pasov,
* spôsob ohraničenia,
* pomery veľkosti prvkov
* štýl písma použitý vo vzoroch **slúži iba ako príklad.**

**Vlajka Únie** sa môže vytlačiť farebne alebo čierno-bielo, s bielymi hviezdami na čiernom pozadí alebo naopak.

Farebné variácie vlajky Únie:



Čiernobiele variácie vlajky Únie:

 **

Slovné spojenie „Plant Passport“ alebo „Plant Passport – PZ“ v angličtine a v prípade potreby v jednom z úradných jazykov Únie, ktorý sa má oddeliť lomkou.

**Vysvetlivky:**

**A** *–* Botanický názov dotknutého rastlinného druhu alebo taxónu v prípade rastlín a rastlinných produktov, prípadne názov dotknutého predmetu, a nepovinne názov odrody.

**B** *-* registračné číslo v tvare „SK – xxxx“

**C** - kód vysledovatelnosti – určuje si profesionálny prevádzkovateľ

**D** - kód členského státu Únie alebo kód tretej krajiny pôvodu

**XXX** pre rastlinné pasy určené na uvedenie do chránenej zóny – vedecký názov karanténneho škodcu chránenej zóny alebo EPPO kódy osobitne pridelené týmto škodcom uvedie sa pod text **Rastlinný pas**  – **CHZ** / **Plant Passport – PZ**

Na premiestňovanie rastlín, rastlinných produktov a iných predmetov existujú 4 typy rastlinných pasov:

1. RP na území Únie VN KOM (EÚ) **2017/2313 (časť A)**;
2. RP do chránených zón a v rámci chránených zón VN KOM (EÚ) **2017/2313 (časť B)**;
3. RP na území Únie spojený s certifikačnou náveskou VN KOM (EÚ) **2017/2313 (časť C)**;
4. RP do chránených zón a v rámci chránených zón spojený s certifikačnou náveskou VN KOM (EÚ) **2017/2313 (časť D)**.

Nižšie sú uvedené konkrétne príklady typov RP.

**I. Príklad rastlinného pasu** určeného na premiestňovanie na území Únie, ako sa uvádza v článku 1 ods. 1 podľa VN KOM (EÚ) **2017/2313 (časť A):**

|  |
| --- |
| **Rastlinný pas** **/ Plant Passport****A xxx****B SK – xxxx****C xxx****D** **XX** |

|  |
| --- |
| **Rastlinný pas / Plant Passport****A xxx B SK – xxxx C xxxx D XX** |

**II. Príklad rastlinného pasu** na uvedenie do CHZ a premiestňovanie v nej, ako sa uvádza v článku 1 ods. 2 podľa VN KOM (EÚ) **2017/2313 (časť B):**

|  |
| --- |
| **Rastlinný pas** – **CHZ** / **Plant Passport – PZ****XXX****A xxx****B SK – xxxx****C xxx****D** **XX** |

Slovné spojenie **„Plant Passport – PZ“** v angličtine a v prípade potreby v jednom z úradných jazykov Únie, ktorý sa má oddeliť lomkou.

**XXX** pre rastlinné pasy určené na uvedenie do CHZ – vedecký názov KŠ CHZ alebo EPPO kódy osobitne pridelené týmto škodcom – uvedie sa pod text **Rastlinný pas** – **CHZ** / **Plant Passport – PZ**

|  |
| --- |
| **Rastlinný pas – CHZ / Plant Passport – PZ****XXX****A xxxxx B SK – xxxx C xxxxx D XX** |

**III. a IV. Rastlinné pasy, ktoré sú zároveň certifikačnou náveskou (časť C a časť D) platí, že musia obsahovať:**

* **vlajku Únie** a
* **slovné spojenie** „Plant Passport“ alebo „Plant Passport – PZ“ v angličtine a v prípade potreby v jednom z úradných jazykov Únie, ktorý sa má oddeliť lomkou plus
* **informácie požadované v úradnej náveske** pre osivá alebo iný množiteľský materiál príslušne uvedené v článku 10 ods. 1 smernice Rady 66/401/EHS(2), článku 10 ods. 1 smernice Rady 66/402/EHS(3), článku 10 ods. 1 smernice Rady 68/193/EHS(4), článku 12 smernice Rady 2002/54/ES(5), článku 28 ods. 1 smernice Rady 2002/55/ES(6), článku 13 ods. 1 smernice Rady 2002/56/ES(7) a v článku 12 ods. 1 smernice Rady 2002/57/ES(8) alebo v náveske pre predzákladný, základný alebo certifikovaný materiál, ako sa uvádza v článku 9 ods. 1 písm. b) smernice Rady 2008/90/ES(9).

Rastlinný pas je umiestnený na spoločnej náveske bezprostredne nad certifikačnou náveskou a má rovnakú šírku ako úradná náveska.

(2) Smernica Rady 66/401/EHS zo 14. júna 1966 o uvádzaní osiva krmovín na trh (Ú. v. ES 125, 11.7.1966, s. 2298/66).

(3) Smernica Rady 66/402/EHS zo 14. júna 1966 týkajúca sa obchodovania s osivom obilnín (Ú. v. ES 125, 11.7.1966, s. 2309/66).

(4) Smernica Rady 68/193/EHS z 9. apríla 1968 o obchodovaní s materiálom na vegetatívne rozmnožovanie viniča (Ú. v. ES L 93, 17.4.1968, s. 15).

(5) Smernica Rady 2002/54/ES z 13. júna 2002 o obchodovaní s osivom repy (Ú. v. ES L 193, 20.7.2002, s. 2).

(6) Smernica Rady 2002/55/ES z 13. júna 2002 o obchodovaní s osivom zelenín (Ú. v. ES L 193, 20.7.2002, s. 33).

(7) Smernica Rady 2002/56/ES z 13. júna 2002 o obchodovaní so sadivom zemiakov (Ú. v. ES L 193, 20.7.2002, s. 60).

(8) Smernica Rady 2002/57/ES z 13. júna 2002 o obchodovaní s osivom olejnín a priadnych rastlín (Ú. v. ES L 193, 20.7.2002, s. 74).

(9) Smernica Rady 2008/90/ES z 29. septembra 2008 o uvádzaní množiteľského materiálu ovocných drevín a ovocných drevín určených na výrobu ovocia do obehu (Ú. v. EÚ L 267, 8.10.2008, s. 8).

**Veľkosť, tvar a farebné odlíšenie sa riadi legislatívou o osivách.**

Návesky na obaloch s osivom rastlín musia byť farebne odlíšené podľa kategórie a generácie osiva, podľa jednotlivých nariadení vlády SR (uvedené sú článku 1 - Účel, legislatíva a cieľ),  ktorým sa ustanovujú požiadavky na uvádzanie množiteľského materiálu na trh.

**Náveska musí byť:**

a) biela s uhlopriečnym fialovým pásom pre predzákladné osivo,

b) biela pre základné osivo,

c) modrá pre certifikované osivo prvej generácie množenia,

d) červená pre certifikované osivo následných generácií množenia,

e) hnedá pre obchodné osivo a pre osivo odrôd, ktoré nie je registrované, hnedá pre sadivo zemiakov neregistrovanej odrody zemiakov uvádzané na trh hnedá pre osivo zelenín neregistrovaných odrôd, hnedá pre množiteľský materiál viniča dodávaný podľa § 9 ods. 2 a pre množiteľský materiál viniča uvádzaný na trh, ktorý spĺňa menej prísne požiadavky,

f) sivá pre nie konečne certifikované osivo,

g) modrá s uhlopriečnym zeleným pásom pre osivo združenej odrody,

h) žltá pre konformný CAC materiál,

i) tmavožltá pre štandardný množiteľský materiál (S) a tmavožltá pre štandardné osivo zelenín,

j) zelená pre zmesi osív krmovín, obilnín.

**III. Príklad** rastlinného pasu na premiestňovanie na území Únie spolu s certifikačnou náveskou, ako sa uvádza v článku 1 ods. 3 nariadenia VN KOM (EÚ) 2017/2313 **(časť C):**

|  |
| --- |
| **Rastlinný pas / Plant Passport****ÚKSÚP****Pravidlá a normy EÚ**EU rules and standards ÚSTREDNÝ KONTROLNÝ A SKÚŠOBNÝ ÚSTAV POĽNOHOSPODÁRSKY V BRATISLAVE**DRUH:**Species**ČÍSLO DÁVKY:**Lot reference No**KRAJINA PÔVODU:**Country of production**ODRODA:**Variety**KATEGÓRIA: GENERÁCIA:**Category Class**ČÍSLO NÁVESKY:**Label number**HMOTNOSŤ:**Weight**BALENIE /mesiac a rok/:**Sealing /month, year/**ĎALŠIE ÚDAJE:**Other information |

**IV. Príklad** rastlinného pasu na uvedenie do chránenej zóny a premiestňovanie v nej spolu s certifikačnou náveskou, ako sa uvádza v článku 1 ods. 4 VN KOM (EÚ) 2017/2313 **(časť D**):

|  |
| --- |
| **Rastlinný pas**  – **CHZ** / **Plant Passport – PZ** **XXX****ÚKSÚP****Pravidlá a normy EÚ**EU rules and standards ÚSTREDNÝ KONTROLNÝ A SKÚŠOBNÝ ÚSTAV POĽNOHOSPODÁRSKY V BRATISLAVE**DRUH:**Species:**ČÍSLO DÁVKY:**Lot reference No:**KRAJINA PÔVODU:**Country of production:**ODRODA:**Variety:**KATEGÓRIA: GENERÁCIA:**Category: Class:**ČÍSLO NÁVESKY:**Label number:**HMOTNOSŤ:**Weight:**BALENIE /mesiac a rok/:**Sealing /month, year/:**ĎALŠIE ÚDAJE:**Other information: |

**VZORY RP PRE LESNÉ DREVINY**

Sprievodný list reprodukčného materiálu lesných drevín vypracoval ÚKSÚP, OOR v spolupráci s MPRV SR, NLC Zvolen a Združením lesných škôlkarov SR.

Zoznam druhov lesných drevín a ich krížencov určených na umelú obnovu lesa a zalesňovanie a na iné lesnícke účely je uvedený v prílohe č. 1 k [zákonu **č. 138/2010 Z. z.**](https://www.zakonypreludi.sk/zz/2010-138) – **Zákon o lesnom reprodukčnom materiáli.**

Vzory a šablóny rastlinných pasov sú uvedené na stránke ÚKSÚP vo formáte word s koncovkou doc.